  Майя Бывальцева Удмуртиысь Кун циркен 25-тӥ оштолэзьысен Андрей Лещинский кивалтоз. Со сярысь пуктэтэз элькунысь лулчеберетъя но туризмъя министр 24-тӥ оштолэзе юнматӥз. Воштӥськонъёс сярысь ивортэмын ужъюртлэн «ВКонтакте» вотэсысь группаяз. ВАТСАН Андрей Сергеевич Лещинский. Вордӥськиз Ижкарын 1959-тӥ арын 24-тӥ коньывуонэ. 1982-тӥ арын Удмурт кун университетэз «История» ӧнеръя йылпумъяз, 1998-тӥ арын — Кун службая росси академиез «Кун но муниципал кивалто» ӧнеръя.  1982–1986 аръёсы — «Ижмашын» инженер-технолог, техник-технолог, воштӥсь мастер;  1986 арын — Ижкарысь 22 номеро школаын историяя дышетӥсь;  1986–1988 аръёсы — Ижкарысь гурт возёсъя институтысь КПСС-лэн историезъя но научной коммунизмъя кафедраын ассистент;  1988–1989 аръёсы — Удмурт АССР-ысь Валтӥсь кун архивлэн кивалтӥсез;  1989–1990 аръёсы — Ижкарысь гурт возёсъя институтысь КПСС-лэн историезъя но научной коммунизмъя кафедраын ассистент;   1990–1993 аръёсы — Ижкарысь Гуманитарной лицейысь кивалтӥсьлэн тодос ужъя воштӥсез;   1993–1995 аръёсы — Ижкарысь 86 номеро гуманитарно-юридической лицейлэн кивалтӥсезлэн тодос но методика ужъя воштӥсез;   1995–1997 аръёсы — Удмурт Элькунысь Егитъёсын ужанъя кун комитетысь мерлыко огъетъя ёзэтлэн кивалтӥсез;  1997–2001 аръёсы — Удмурт Элькунысь Егитъёсын ужанъя кун комитетлэн тӧроезлэн нырысетӥ воштӥсез;  2001–2006 аръёсы — Удмурт Элькунысь Егитъёсын ужанъя кун комитетлэн тӧроез;  2006–2007 аръёсы — Удмурт Элькунысь Физкультурая но спортъя кун комитетлэн тӧроезлэн нырысетӥ воштӥсез:   2007–2014 аръёсы — Ижкарысь Калыккуспо Восточно-Европейской университетлэн быдэсъясь кивалтӥсез, Удмурт Элькунысь Дышетон удысын ужасьёслэсь тодон-валанъёссэс будэтонъя институтлэн нырысетӥ проректорез;  2014–2018 аръёсы — Удмурт Элькунысь тӧролэн но кивалтэтлэн администрацизылэн кивалтӥсезлэн воштӥсез — Кун службая но интыысь аскивалтон ёзэсъёсын кусып возёнъя управлениелэн кивалтӥсез. Тегъёс: Лулчеберет Ижкар Цирк Удмуртия интыужеюнматон  